techiaith/cofnodycynulliad_en-cy huggingface dataset:
English: I thank Mandy Jones for her contribution, and I thank her for sharing her experiences with us. I think I can only really reiterate that those people who are working closest with parents - the midwives, the health visitors, the social workers, the NSPCC, Barnardos - all those who work in a professional way closest to parents, they all want this law. They are desperate for us to bring in this law, because they see things first hand and they feel that there's no place for any form of physical punishment. I think - you know, you talk about parents who may tap their child and will they end up being criminalised. They will have plenty of opportunity in the long time we're going to take to let everybody know what this law is to know that that will not be acceptable and they can desist from doing it, and so I think they will have every opportunity, and, if they need help, we will offer help. So, I really feel that it's - . As I say, I appreciate very much your sharing what your experience was, but all those people who are involved and who are involved with cases of abuse say that they want this law to come in, that that will make their job easier, it'll make it clearer and it'll be better for them and for the children that they look after, and it is - . This Government is absolutely committed to trying to make children in Wales have the best possible start in life and I'm very proud, really, if we can make sure that there is no physical punishment in their lives.
Welsh: Diolch i Mandy Jones am ei chyfraniad, ac rwy'n diolch iddi am rannu ei phrofiadau â ni. Credaf y gallaf ond ailadrodd mewn gwirionedd fod y bobl hynny sy'n gweithio agosaf â rhieni - y bydwragedd, ymwelwyr iechyd, gweithwyr cymdeithasol, NSPCC, Barnardos - y rhai sy'n gweithio mewn modd proffesiynol agosaf â rhieni, maen nhw i gyd eisiau'r ddeddf hon. Maen nhw'n awyddus iawn inni gyflwyno'r ddeddf hon, oherwydd eu bod yn gweld pethau o lygad y ffynnon ac maen nhw'n teimlo nad oes lle o gwbl i unrhyw ffurf o gosb gorfforol. Rwy'n credu - wyddoch chi, rydych chi'n siarad am rieni sydd efallai yn tapio eu plant ac a fyddan nhw tybed yn y pen draw yn cael eu gwneud yn droseddwyr. Bydd ganddyn nhw ddigon o gyfle yn ystod yr amser hir y byddwn ni yn ei gymryd i adael i bawb wybod beth yw'r gyfraith hon, i ddod i wybod nad yw hynny'n dderbyniol ac y gallan nhw ymatal rhag gwneud hynny, ac felly rwy'n credu y bydd ganddyn nhw bob cyfle, ac os oes angen cymorth arnyn nhw, byddwn yn cynnig cymorth. Felly, mewn gwirionedd, rwy'n wirioneddol gredu ei fod - . Fel y dywedaf, rwy'n gwerthfawrogi'n fawr iawn y ffaith eich bod wedi rhannu eich profiad chi, ond dywed yr holl bobl hynny sy'n ymwneud â hyn ac yn ymwneud ag achosion o gam-drin eu bod eisiau gweld y ddeddf hon ar waith, ac y bydd hynny yn gwneud eu gwaith hwythau'n haws, bydd yn gwneud pethau'n gliriach a byddan nhw a'r plant y maen nhw'n gofalu amdanyn nhw ar eu hennill, ac mae'n - . Mae'r Llywodraeth hon yn gwbl ymrwymedig i geisio sicrhau bod plant yng Nghymru yn cael y dechrau gorau posib mewn bywyd, a byddwn yn falch iawn, mewn gwirionedd, petawn ni'n gallu gwneud yn siŵr nad yw cosbi corfforol yn rhan o'u bywydau.
English: I'd like to thank Huw Irranca-Davies for his comments and also, once again, to thank him for the enthusiastic and supportive way that, when he was in this role, he introduced the consultation. And I do remember being in Westminster, and I do remember trying to move an amendment, and I do remember I had the support of the Welsh Assembly and the support of the children's Minister, Jane Hutt, who came up to support us. So, it has been a long session to actually reach this point, but I do think the mood has changed, and basically, I endorse all the points that you've made, because I think those are all bodies and areas where we can reach out to families and to children. I also echo his final point that there have been some really great contributions here to this debate today. I particularly welcome the contributions of those who have expressed their misgivings and concern, and I do hope that, during the passage of this Bill, we will be able to perhaps allay some of those concerns. So, thank you very much.
Welsh: Hoffwn ddiolch i Huw Irranca-Davies am ei sylwadau a hefyd, unwaith eto, i ddiolch iddo am y modd brwdfrydig a chefnogol, pan oedd yn y swyddogaeth hon, y cyflwynodd yr ymgynghoriad. Ac rwy'n cofio bod yn San Steffan, ac rwy'n cofio ceisio cynnig gwelliant, ac rwy'n cofio cael cefnogaeth y Cynulliad a chymorth y Gweinidog plant, Jane Hutt, a ddaeth i'n cefnogi ni. Felly, mae hi wedi bod yn daith hir i gyrraedd y pwynt hwn mewn gwirionedd, ond rwy'n credu bod yr awyrgylch wedi newid, ac yn y bôn rwy'n cefnogi'r pwyntiau a wnaethoch chi, gan fy mod i'n credu bod y rheini i gyd yn gyrff ac yn feysydd lle gallwn ni estyn dwylo i deuluoedd a phlant. Rwyf hefyd yn adleisio ei bwynt olaf sef y bu rhai cyfraniadau gwirioneddol wych i'r ddadl hon heddiw. Croesawaf yn arbennig y cyfraniadau gan y rheini a fynegodd amheuon a phryder, ac rwy'n gobeithio, yn ystod hynt y Bil hwn, y byddwn yn gallu tawelu rhai o'r pryderon hynny efallai. Felly, diolch yn fawr iawn.
English: Thank you, Deputy Minister. Item 4 is the Regulated Adoption Services (Service Providers and Responsible Individuals) (Wales) Regulations 2019. Item 5 is the Regulation and Inspection of Social Care (Wales) Act 2016 (Consequential Amendments) Regulations 2019. And item 6 is the Regulated Services (Service Providers and Responsible Individuals) (Wales) (Amendment) Regulations 2019. Unless any Member objects, I propose that we take the three motions together for debate, unless any Member objects.
Welsh: Diolch i'r Dirprwy Weinidog. Eitem 4 yw'r Rheoliadau Gwasanaethau Mabwysiadu Rheoleiddiedig (Darparwyr Gwasanaethau ac Unigolion Cyfrifol) (Cymru) 2019. Eitem 5 yw Rheoliadau Deddf Rheoleiddio ac Arolygu Gofal Cymdeithasol (Cymru) 2016 (Diwygiadau Canlyniadol) 2019. Ac eitem 6 yw Rheoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) (Diwygio) 2019. Heblaw bod unrhyw Aelod yn gwrthwynebu, dwi'n cynnig bod y tri chynnig yn cael eu grwpio i'w trafod os nad oes gwrthwynebiad.
English: There is no objection to that, and therefore I call on the Deputy Minister, once again, to move these motions - Julie Morgan.
Welsh: Does yna ddim gwrthwynebiad i hynny, ac felly dwi'n galw ar y Dirprwy Weinidog, unwaith eto, i wneud y cynigion yma - Julie Morgan.
English: I call on Suzy Davies to speak on behalf of the Constitutional and Legislative Affairs Committee - Suzy Davies.
Welsh: Galwaf ar Suzy Davies i siarad ar ran y Pwyllgor Materion Cyfansoddiadol a Deddfwriaethol - Suzy Davies.
English: I have no further speakers. The Deputy Minister to respond.
Welsh: Nid oes gennyf unrhyw siaradwyr eraill. Y Dirprwy Weinidog i ymateb.
English: I thank Suzy Davies for her contribution to this debate, and I note the points that she has made. I know that the Government has - we have responded to those points. And I also note the point about the consultation, which, as you know now, has been published. So, thank you very much for your contribution. Over the last three years, we have worked closely with the regulators and sectors involved to develop and implement the new statutory framework under the 2016 Act, of which these regulations form a part. They will help ensure that individuals who need care and/or support will receive the quality of service they deserve. I commend the regulations to you and invite your approval.
Welsh: Diolch i Suzy Davies am ei chyfraniad i'r ddadl hon, ac rwy'n nodi'r sylwadau a wnaeth. Rwy'n gwybod bod gan y Llywodraeth - rydym ni wedi ymateb i'r pwyntiau hynny. Ac rwyf hefyd yn nodi'r sylw am yr ymgynghoriad, sydd, fel y gwyddoch chi erbyn hyn, wedi ei gyhoeddi. Felly, diolch yn fawr iawn am eich cyfraniad. Dros y tair blynedd diwethaf, rydym ni wedi gweithio'n agos gyda'r rheolyddion a'r sectorau sy'n ymwneud â datblygu a gweithredu'r fframwaith statudol newydd o dan Ddeddf 2016, y mae'r rheoliadau hyn yn rhan ohonynt. Byddant yn helpu i sicrhau y bydd unigolion sydd angen gofal a/neu gefnogaeth yn derbyn gwasanaeth o ansawdd y maen nhw'n ei haeddu. Rwy'n cymeradwyo'r rheoliadau ichi ac yn gofyn am eich sêl bendith.
English: The proposal is to agree the motion under item 4. Does any Member object? No. The motion is therefore agreed under item 4.
Welsh: Y cwestiwn yw: a ddylid derbyn y cynnig o dan eitem 4? A oes unrhyw Aelod yn gwrthwynebu? Nac oes. Felly, derbynnir y cynnig o dan eitem 4.
English: Next is the proposal under item 5. Does any Member object? No. Therefore the motion under item 5 is agreed.
Welsh: Y cwestiwn nesaf yw: a ddylid derbyn y cynnig o dan eitem 5? A oes unrhyw Aelod yn gwrthwynebu? Nac oes. Felly, derbynnir y cynnig o dan eitem 5.
English: The proposal now is to agree the motion under item 6. Does any Member object? No. Therefore, the motion under item 6 is agreed.
Welsh: Y cwestiwn nesaf, felly, yw: a ddylid derbyn y cynnig o dan eitem 6? A oes unrhyw Aelod yn gwrthwynebu? Nac oes. Felly, derbynnir y cynnig o dan eitem 6 hefyd.
English: That brings us to item 7, the Regulation and Inspection of Social Care (Qualifications) (Wales) (Amendment) (EU Exit) Regulations 2019. I call on the Deputy Minister to move the motion. Julie Morgan.
Welsh: Mae hynny'n dod â ni at eitem 7. Y rhain yw'r Rheoliadau Rheoleiddio ac Arolygu Gofal Cymdeithasol (Cymwysterau) (Cymru) (Diwygio) (Ymadael â'r UE) 2019, a dwi'n galw ar y Dirprwy Weinidog i wneud y cynnig. Julie Morgan.
English: I call on Suzy Davies to speak on behalf of the Constitutional and Legislative Affairs Committee.
Welsh: Galwaf ar Suzy Davies i siarad ar ran y Pwyllgor Materion Cyfansoddiadol a Deddfwriaethol.
English: There are no further speakers. The Deputy Minister wishes to respond.
Welsh: Nid oes unrhyw siaradwyr eraill. Mae'r Dirprwy Weinidog yn dymuno ymateb.
English: Yes, thank you for your contribution. These regulations do correct deficiencies arising as a result of the UK's withdrawal from the EU, and ensure that the Regulation and Inspection of Social Care (Wales) Act 2016 will continue to operate effectively in the event of a 'no deal' Brexit. I am pleased to be able to put this to the affirmative process, as recommended by the committee, so I urge you to approve them.
Welsh: Ydw, diolch am eich cyfraniad. Mae'r rheoliadau hyn yn cywiro diffygion sy'n deillio o ganlyniad i ymadawiad y DU a'r UE, ac yn sicrhau bod Deddf Rheoleiddio ac Arolygu Gofal Cymdeithasol (Cymru) 2016 yn parhau i weithredu'n effeithiol pe bai Brexit heb gytundeb yn digwydd. Rwy'n falch o allu rhoi hyn i broses gadarnhaol, fel yr argymhellwyd gan y Pwyllgor, felly rwy'n eich annog i'w cymeradwyo.
English: The proposal is to agree the motion. Does any Member object? No, the motion is therefore agreed.
Welsh: Y cwestiwn yw: a ddylid derbyn yn cynnig? A oes unrhyw Aelod yn gwrthwynebu? Nac oes, felly derbynnir y cynnig.
English: The next item is item 8: the Food (Miscellaneous Amendments) (Wales) (EU Exit) Regulations 2019. I call on the Minister for environment to move the motion. Lesley Griffiths.
Welsh: Yr eitem nesaf, felly, yw eitem 8. Yr eitem honno yw'r Rheoliadau Bwyd (Diwygiadau Amrywiol) (Cymru) (Ymadael â'r UE) 2019. Dwi'n galw ar y Gweinidog amgylchedd i wneud y cynnig. Lesley Griffiths.
English: Diolch, Llywydd. I move the motion. These regulations are part of a programme of work that we have to undertake in preparation for the UK's withdrawal from the European Union to ensure that we have a functioning statute book in Wales at the point of exit. These regulations, which introduce technical amendments to a number of statutory instruments relating to food marketing standards, public interventions in the agricultural products sector and school milk will ensure Welsh law remains operable and effective after we leave the EU. It will correct out-of-date references relating to European law in domestic legislation, for instance where European directives and regulations have been amended or replaced, and will remove references to member states. These regulations also remove redundant provisions in Welsh legislation referring to European Commission functions exercisable in Wales. As there is a duty to consult on changes to food law, a public consultation was launched on 11 January 2019 for four weeks, which ended on 19 February 2019. Over 90 stakeholder experts and organisations were contacted directly, and the consultation paper was also published on the Welsh Government website. Seven responses were received to the consultation, which were all in support of the proposals to update and correct deficiencies in EU-derived domestic legislation. No concerns were raised in relation to the amendments.
Welsh: Diolch, Llywydd. Rwy'n cynnig y cynnig. Mae'r rheoliadau hyn yn rhan o raglen waith y mae'n rhaid inni ymgymryd â hi wrth baratoi ar gyfer ymadawiad y DU â'r Undeb Ewropeaidd er mwyn sicrhau bod gennym ni lyfr statud sy'n gweithio yng Nghymru pan fyddwn ni'n gadael. Bydd y rheoliadau hyn, sy'n cyflwyno diwygiadau technegol i nifer o offerynnau statudol sy'n ymwneud â safonau marchnata bwyd, ymyriadau cyhoeddus yn y sector cynhyrchion amaethyddol a llaeth ysgol, yn sicrhau bod cyfraith Cymru yn parhau i fod yn ymarferol ac yn effeithiol ar ôl inni adael yr UE. Bydd yn cywiro hen gyfeiriadau amherthnasol sy'n ymwneud â chyfraith Ewrop mewn deddfwriaeth ddomestig, er enghraifft lle mae cyfarwyddebau a rheoliadau Ewropeaidd wedi'u diwygio neu eu disodli, a bydd yn dileu cyfeiriadau at aelod-wladwriaethau. Mae'r rheoliadau hyn hefyd yn dileu amodau amherthnasol mewn deddfwriaeth Gymreig sy'n cyfeirio at swyddogaethau y mae'r Comisiwn Ewropeaidd yn eu harfer yng Nghymru. Oherwydd bod dyletswydd i ymgynghori ar newidiadau i gyfraith bwyd, lansiwyd ymgynghoriad cyhoeddus ar 11 Ionawr 2019 am bedair wythnos, a ddaeth i ben ar 19 Chwefror 2019. Cysylltwyd â thros 90 o arbenigwyr rhanddeiliaid a sefydliadau yn uniongyrchol ac fe gyhoeddwyd y papur ymgynghori hefyd ar wefan Llywodraeth Cymru. Cafwyd saith ymateb i'r ymgynghoriad, a oedd i gyd yn cefnogi'r cynigion i ddiweddaru ac i gywiro diffygion mewn deddfwriaeth ddomestig sy'n deillio o'r UE. Ni chrybwyllwyd unrhyw bryderon o ran y diwygiadau.
English: Diolch yn fawr, Llywydd. This is item 8, the Food (Miscellaneous Amendments) (Wales) (EU Exit) Regulations 2019. We considered these regulations at our Constitutional and Legislative Affairs Committee meeting on 18 March and reported one technical point to the Assembly under Standing Order 21.2 (vi). The final paragraph of the preamble to the regulations refers to section 59 (3) of the Government of Wales Act 2006. Now, as you all know, section 59 (3) gives the Welsh Ministers a choice as to whether the negative procedure or the affirmative procedure should apply to regulations. We accept that citing section 59 (3) makes no difference as to the validity of these regulations. At our meeting, we discussed whether such provisions should be cited in the preamble to subordinate legislation and agreed that a consistent approach should be adopted in future, which we will follow up separately with the Welsh Government. Diolch yn fawr, Llywydd.
Welsh: Diolch yn fawr, Llywydd. Eitem 8 yw hwn, Rheoliadau Bwyd (Diwygiadau Amrywiol) (Cymru) (Ymadael â'r UE) 2019. Fe roesom ni ystyriaeth i'r rheoliadau hyn yn ein cyfarfod o'r Pwyllgor Materion Cyfansoddiadol a Deddfwriaethol ar 18 Mawrth gan grybwyll un manylyn technegol i'r Cynulliad o dan Reol Sefydlog 21.2 (vi). Mae paragraff olaf y rhaglith i'r rheoliadau yn cyfeirio at adran 59 (3) o Ddeddf Llywodraeth Cymru 2006. Nawr, fel y gwyddoch chi, mae adran 59 (3) yn rhoi dewis i Weinidogion Cymru ynghylch a ddylai'r weithdrefn negyddol neu'r weithdrefn gadarnhaol fod yn berthnasol i'r rheoliadau. Rydym ni'n derbyn nad yw cyfeirio at adran 59 (3) yn gwneud unrhyw wahaniaeth ynglŷn â dilysrwydd y rheoliadau hyn. Yn ein cyfarfod, buom yn trafod a ddylid nodi'r cyfryw ofynion yn y rhaglith i'r is-ddeddfwriaeth ac fe wnaethom ni gytuno y dylid arddel cysondeb yn y dyfodol, a byddwn yn trafod hyn ar wahân gyda Llywodraeth Cymru. Diolch yn fawr, Llywydd.
English: I have no further speakers. Does the Minister wish to respond? No.
Welsh: Nid oes gennyf unrhyw siaradwyr eraill. A yw'r Gweinidog yn dymuno ymateb? Na.
English: The proposal is to agree the motion. Does any Member object? No, the motion is therefore agreed.
Welsh: Y cwestiwn yw, felly: a ddylid derbyn y cynnig? A oes unrhyw Aelod yn gwrthwynebu? Nac oes, felly derbynnir y cynnig yna.
English: Item 9, then, is the next item, and that item is the Food (Miscellaneous Amendments) (Wales) (EU Exit) (No. 2) Regulations 2019. I call on the Minister for Health and Social Services to move the motion. Vaughan Gething.
Welsh: Eitem 9, felly, yw'r eitem nesaf, a'r eitem honno yw'r Rheoliadau Bwyd (Diwygiadau Amrywiol) (Cymru) (Ymadael â'r UE) (Rhif 2) 2019, a dwi'n galw ar y Gweinidog Iechyd a Gwasanaethau Cymdeithasol i wneud y cynnig yma. Vaughan Gething.
English: Diolch, Llywydd. These are the Food (Miscellaneous Amendments) (Wales) (EU Exit) (No. 2) Regulations 2019, not to be confused with No. 1 regulations. We considered these regulations at our Constitutional and Legislative Affairs Committee meeting on 18 March and reported one merits points to the Assembly under Standing Order 21.3 (ii). This merits point was that we welcomed the clarity and detail of the explanatory memorandum, and how much that helped the committee to scrutinise the regulations effectively. So, feather in cap of Minister here. Rare, I've got to say. [ Laughter.] Our report also set out the implications of these regulations, noting that the subordinate legislation they amend will constitute 'retained EU law' for the purposes of the European Union (Withdrawal) Act 2018. Diolch yn fawr, Llywydd.
Welsh: Diolch, Llywydd. Rheoliadau Bwyd (Diwygiadau Amrywiol) (Cymru) (Ymadael â'r UE) (Rhif 2) 2019, yw'r rhain ac ni ddylid drysu rhyngddyn nhw â rheoliadau Rhif 1. Fe wnaethom ni ystyried y rheoliadau hyn yn ein cyfarfod Pwyllgor Materion Cyfansoddiadol a Deddfwriaethol ar 18 Mawrth, a hysbysu'r Cynulliad am un pwynt rhinwedd o dan Reol Sefydlog 21.3 (ii). Y pwynt rhinwedd hwn oedd ein bod yn croesawu eglurder a manylder y memorandwm esboniadol, a chymaint o gymorth oedd hynny i'r pwyllgor graffu ar y rheoliadau'n effeithiol. Felly, pluen yng nghap y Gweinidog yn y fan yna. Un brin, mae'n rhaid i mi ddweud. [ Chwerthin.] Hefyd, roedd ein hadroddiad yn ymdrin â goblygiadau'r rheoliadau hyn, gan nodi y bydd yr is-ddeddfwriaeth y byddant yn ei diwygio yn gyfystyr â 'chyfraith yr UE a ddargedwir' at ddibenion Deddf yr Undeb Ewropeaidd (Ymadael) 2018. Diolch yn fawr, Llywydd.
English: The Minister to respond. Has the Minister a response? No, no response to be made.
Welsh: Y Gweinidog i ymateb. Oes gan y Gweinidog ymateb? Nac oes, dim ymateb.
English: The proposal is to agree the motion. Does any Member object? No. The motion is therefore agreed.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, derbynnir y cynnig yna.
English: Item 10 is the Rural Affairs (Miscellaneous Amendments) (Wales) (EU Exit) Regulations 2019, and I call on the Minister for environment to move the motion. Lesley Griffiths.
Welsh: Eitem 10 yw'r Rheoliadau Materion Gwledig (Diwygiadau Amrywiol) (Cymru) (Ymadael â'r UE) 2019, a dwi'n galw ar Weinidog yr amgylchedd i wneud y cynnig. Lesley Griffiths.
English: Diolch, Llywydd. I move the motion. Many of the amendments made under the regulations are technical in nature and will ensure that legislation required to underpin the following will operate effectively in the UK after leaving the EU: the traceability of livestock for disease prevention and control, trade in animals and animal-related products with the EU, and halting any animals or products deemed to be a threat to animal and/or public health from entering Wales; seed marketing to ensure continuity of supply after withdrawal where there are supply difficulties; animal health requirements in relation to salmonella control programmes continue to be adhered to and the associated sampling services are paid for in order to maintain our control programme to reduce the prevalence of regulated strains of salmonella, and to protect both animal and public health; controls on transmissible spongiform encephalopathies continue to operate to protect animal and public health through the prevention of prohibited materials entering the feed and food chain, and existing prohibitions concerning feed products to be fed to those animals under a TSE-related movement restriction will continue to be enforced unless the feed is produced and processed in a manner approved by the Welsh Ministers; and the trade of plant material with Crown dependencies and the maintenance of biosecurity.
Welsh: Diolch, Llywydd. Rwy'n cynnig y cynnig. Mae llawer o'r diwygiadau a wnaed o dan y rheoliadau yn dechnegol eu natur ac yn sicrhau y bydd deddfwriaeth sydd ei hangen i ategu'r canlynol yn gweithredu'n effeithiol yn y DU ar ôl gadael yr UE: y gallu i olrhain da byw er mwyn rheoli ac atal clefydau, masnach anifeiliaid a chynhyrchion sy'n gysylltiedig ag anifeiliaid gyda'r UE, ac atal unrhyw anifeiliaid neu gynhyrchion a ystyrir eu bod yn fygythiad i anifeiliaid a/neu iechyd cyhoeddus rhag dod i Gymru; marchnata hadau i sicrhau cyflenwad parhaus ar ôl ymadael lle ceir anawsterau cyflenwi; y parheir i lynu at ofynion iechyd anifeiliaid mewn cysylltiad â rhaglenni rheoli salmonela ac y telir am y gwasanaethau samplu cysylltiedig er mwyn cynnal ein rhaglen reoli i leihau nifer yr achosion o fathau rheoledig o salmonela, ac i amddiffyn anifeiliaid ac iechyd y cyhoedd; bod rheolaethau o ran enseffalopathïau sbyngffurf trosglwyddadwy, TSE, yn parhau i weithredu er mwyn diogelu iechyd anifeiliaid a'r cyhoedd drwy atal deunyddiau gwaharddedig rhag mynd i mewn i borthiant a'r gadwyn fwyd, ac y parheir i orfodi'r gwaharddiadau presennol sy'n ymwneud â chynhyrchion bwyd anifeiliaid rhag cael eu bwydo i'r anifeiliaid hynny dan gyfyngiad symud sy'n gysylltiedig â TSE oni bai bod y porthiant yn cael ei gynhyrchu a'i brosesu mewn ffordd a gymeradwyir gan Weinidogion Cymru; a masnach deunydd planhigion gyda thiriogaethau dibynnol ar y Goron a chynnal bioddiogelwch.
English: I call on Dawn Bowden to speak on behalf of the Constitutional and Legislative Affairs Committee. Dawn Bowden.
Welsh: Galwaf ar Dawn Bowden i siarad ar ran y Pwyllgor Materion Cyfansoddiadol a Deddfwriaethol. Dawn Bowden.